钦定古今图书集成/明伦汇编/氏族典/第214卷 > 何昌期
## 钦定古今图书集成/明伦汇编/氏族典/第214卷 > 何昌期

按《广东通志》：“昌期，连山人。幼健捷，力制奔牛，群儿畏
之。及长，能挽二石弓。天宝十四年，安禄山叛，诏郡邑征武士，昌期应募。郡守试其能，奇之，遂隶元戎帐下。
时贼帅高秀喦来侵，河北震动，昌期时为裨将，与众
谋曰：‘秀喦故哥舒翰将，骁勇有谋，阵一成，难与争锋，
不如乘其未阵击之’。乃先士卒，大呼陷阵，贼众披靡”，
遂败之，秀喦退走。有司上“其功”，累迁金牛卫上将军，
封宁国伯。